als_Latn dik_Latn sag_Latn
Ai ka një lidhje të veçantë me futbollin.
Justin Bieber mesa duket ka reflektuar gjatë, dhe po i lë pas ato sjelljet e pahijshme që e kanë shoqëruar gjatë turit të tij muzikor “Purpose”. Ai është një ndër artistët që ka fansat më të zjarrtë në botë, dhe disa pika loti nuk e ndalojnë atë të këndojë para tyre. Pikërisht një ngjarje e tillë, ashtu si në Poloni, ka ndodhur në Frankfurt të Gjermanisë, mbrëmjen e kaluar. Gjatë performancës Së këngës “Purpose” emrin e së cilës mban turi muzikor, teksa qëndronte i ulur dhe mbante të veshur bluzën me mbishkrimin “Metallica”, disa pika loti rrodhën nga sytë e tij, lot të cilët u mundua ti fshinte herë me dorë dhe herë me bluzë. Sigurisht lot gëzimi e emocioni, saqë edhe fansat që filmuan videon, brohorasin për ta mbështetur dhe motivuar në mënyrë që të vazhdojë shfaqjen pavarësisht syve të skuqur nga lotët. Justin u ngrit në këmbë, dhe bëri atë që di të bëjë më mirë!
Është një histori që nuk mbaron kurrë!
Justin Bieber është me të vërtetë surprizues! Ai ka qenë i zënë duke udhëtuar nëpër Europë për turin e tij muzikor “Purpose”, por pavarësisht orarit të tij të ngjeshur, Justin e gjen kohën që të zbavitet gjatë natës. Ndërkohë që stafi i tiji u nis drejt Londrës, ai me miqtë e tij më të mirë qëndroi në Pragë.
Artisti kanadez ka treguar anën e tij të mirë sociale, duke marrë jo një, por gjashtë fanse të tij në dhomën e hotelit për një festë private, siç bëjnë me dije mediat çeke. Pas shfaqjes mbrëmjen e së shtunës në Çeki, ylli i muzikës shkoi për të pirë disa gota në Hemingway Bar në qendër të qytetit të Pragës, dhe më pas u largua me grupin e fanseve.
E vërteta qëndron në faktin se është bërë një lajmërim në rrjetet sociale nga Daniela K, punonjëse e një agjencie modelingu, ku u ka kërkuar vajzave të aplikojnë për një darkë dhe festë me Bieber. Mirëpo duhet të plotësonin disa kritere, të sillen mirë dhe të flasin anglisht...pa pagesë.
Pavarësisht kërkesave të shumta, këngëtari 22 vjeçar zgjodhi vetëm 6 femra, mes tyre një vajzë me emrin Denise, e cila punonte në aeroport dhe ishte kërcimtare. Një nga 6 vajzat, që do të mbetet anonim, citoi për mediat lokale se kur bodyguardat shkuan në dhomë për të marrë vajzat, Justin preferoi të mbante njërën aty. Epo kush nga ato do refuzonte!
Jemi mësuar shpesh ta shikojmë Justin Bieber teksa thyen rregullat ose krijon situata të pakëndshme me fansat e tij, por mesa duket ai ka edhe një anë tjetër, është i ndjeshëm. Justin u përlot në skenë mbrëmjen e së premtes teksa u tha fansave polak mirupafshim.
Ylli kanadez po performonte këngën e tij të fundit të turit muzikor “Purpose” në Krakow, ku u pa duke fshirë lotët, por insistoi që ishin lot gëzimi.
Me pas ai u kërkoi fansave që t’i mësonin disa fjalë në gjuhën polake. “Si mund ta them “Të dua”? Si mund ta them në gjuhën polake?” Ndërkohë që një nga fansat e ndihmoi atë për ta thënë këtë frazë, ai dukej mirë me veten pasi ishte në gjendje për ta përsëritur disa herë.
Është e qartë se qëndrimi i Justin në Europën Lindore po shkon shumë më mirë se disa nga shfaqjet e tij në Angli.
Justin Bieber është plot me surpriza...sidomos në klube.
Ishte një mbrëmje magjike për emrat e mëdhenj të muzikës.
Nëse ne nuk e kemi vendosur akoma se ku do festojmë ardhjen e vitit të ri, të paktën e dimë se ku do të jetë Justin Bieber. Koncerti i Vitit të Ri i Justin do të jetë padiskutim impresionues, me jahte, Lamborghini, shtëpi luksoze dhe bileta...por vetëm për një fans që nuk e ka problem të shpenzojë 50 mijë dollarë. Paketa VIP për koncertin e 22 vjeçarit në Miami përfshin bileta për ju, 9 miqtë tuaj dhe një qëndrim për 5 netë në hotelin luksoz Fontainebleau's Sorrento. Sigurisht, që keni të përfshira darkat, pishinën dhe një tavolinë përballë skenës në koncert. Mirëpo ka edhe benefite të tjera si të bësh xhiro me super makinat Lamborghini, Ferrari, Rolls Royce ose Mc Laren. Një eskortë private për në koncertin e Skrillex i cili do të performojë pas Justin Bieber. Më pas një jaht charter për të parë performancën e Marshmellos. Si dhe shampanjë Armand de Brignac, e cila kushton rreth 6.500$. Biletat variojnë nga 500$ deri në 50 mijë$...pra varet sa luks do dëshirosh të kesh.
Justin Bieber ndihet mirë në shtëpinë e tij në Skoci! Këngëtari kanadez ka shpenzuar mijëra dollarë për të marrë me qera rezidencën Kinross në Perthshire dhe mesa duket e ka ndarë mendjen ta shijojë në maksimum. Artisti 22 vjeçar është parë shumë I lumtur, teksa vraponte jashtë shtëpisë së tij të re, vetëm me të brendshme të bardha…duke i lënë pak vend imagjinatës. Përveç paturpësisë, Justin tregoi edhe trupin e tij të palestruar, si dhe koleksionin impresionues të tatuazheve. Në dorë mbante telefonin me të cilin gjatë gjithë kohës bënte selfie si dhe fotografonte shtëpinë në Glasgoë. U duk sikur ai kishte gjetur qetësinë nga fansat tashmë, duke shijuar diellin skocez dhe rezidencën e mrekullueshme, por thjesht u duk, pasi disa adhuruese femra të Bieber, qëndronin jashtë dyerve të shtëpisë duke iu gëzuar pamjes që ofrohej.
Çfarë po ndodh me Justin Bieber?!
Jul 23, 2017
Jul 23, 2017
Jul 24, 2017
Jul 25, 2017
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn bos_Latn bos_Latn bos_Latn